Diari Oficial de la Generalitat Valenciana


Sumari del DOGV 7672, del 04-12-2015 (2015/9513)

Notificació de la sentència dictada en el judici verbal número 626/2013.
------------------------------------------------------------------------

### Dades del document

Número de DOGV
:   7672

Data del DOGV
:   04-12-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/9513


Organisme emissor
:   Jutjat de Primera Instància i Instrucció número 2 de Sant Vicent del Raspeig

Tipus de document
:   Edicte

Notificació de la sentència dictada en el judici verbal número 626/2013. [2015/9513]  
En el procediment a què es fa referència s'ha dictat la resolució que, literalment, diu com segueix:  
  
«Procediment: judici verbal número 626/2013.  
Part demandant: Heineken España, SA.  
Procuradora: Fabiola Monerris Juan.  
Lletrada: Concepción Fuertes Alegre.  
Part demandada: Francisco José González Cases, rebel·lia.  
Sentència número 63/2014  
Sant Vicent del Raspeig, 14 d'abril de 2014  
Diana María Cantó Llorens, jutgessa en el Jutjat de Primera Instància i Instrucció número 2 de Sant Vicent del Raspeig i partit, he vist aquestes actuacions de judici verbal número 626/2013, promogudes per l'entitat Heineken España, SA, representada per la procuradora dels tribunals la senyora Monerris Juan i amb l'assistència lletrada de la senyora Fuertes Alegre, contra Francisco José González Cases, el qual va ser declarat en situació de rebel·lia processal, sobre la reclamació d'una quantitat.  
Dispositiva  
Estime íntegrament la demanda interposada per la procuradora dels tribunals la senyora Monerris Juan, en nom i representació de l'entitat Heineken España, SA, contra Francisco José González Cases, declarat en situació de rebel·lia processal, i condemne Francisco José González Cases a abonar a la mercantil actora la suma de dos mil deu euros amb quatre cèntims (2.010,04 ?), més interessos, d'acord amb els termes exposats en el fonament de dret tercer d'aquesta resolució; amb imposició expressa de costes del procediment a la part demandada que ha resultat vençuda en aquesta causa.  
  
Expediu un testimoniatge literal d'aquesta sentència, que quedarà en aquestes actuacions, i incloeu-ne l'original en el llibre de sentències.  
Notifiqueu aquesta resolució a les parts i feu-los saber que és ferma, per la qual cosa no es pot interposar en contra cap recurs, de conformitat amb el que disposa l'apartat 1 de l'article 455 de la Llei d'Enjudiciament Civil, després de la modificació efectuada en aquest punt per la Llei 37/2011, de 10 d'octubre, de mesures d'agilització processal, en relació amb allò que s'ha establit per als recursos en la disposició transitòria segona/tercera de la mateixa Llei d'Enjudiciament Civil.  
Aquesta és la meua sentència, que dispose, mane i firme.»  
  
Publicació. L'anterior sentència l'ha llegida i publicada la jutgessa que la subscriu, mentre celebrava audiència pública, en el dia de la data. En done fe.  
  
I com a conseqüència del parador ignorat de Francisco José González Cases, estenc aquest edicte perquè valga de cèdula de notificació.  
  
  
Sant Vicent del Raspeig, 22 d'octubre de 2015.- El lletrat de l'Administració de Justícia: Pedro Pablo Carretero Salas.